ПРОТОКОЛ №2
ОТ ЗАСЕДАНИЕ НА
КОМИСИЯТА ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ НА ВСС,
ПРОВЕДЕНО НА 06.10.2016 г. 

ПРИСЪСТВАТ: Милка Итова, Галя Георгиева, Даниела Костова, Каролина Неделчева Юлия Ковачева, Камен Иванов, Александър Еленков, Виолета Главинова, Ценка Георгиева, Любка Гелкова, Бонка Дечева, Вероника Имова, Цветинка Пашкунова, Стела Дандарова, Деспина Георгиева, Весислава Иванова, Бонка Янкова

На заседанието присъстваха: 
Мария Христова – директор на дирекция „Съдебни кадри и конкурси на магистрати”, Цветанка Тиганчева – началник-отдел „Конкурси на магистрати”, Красимир Казаков, директор на дирекция „Атестиране на магистрати”, Николина Георгиева – началник-отдел „АКРС”. 

Протоколирал: Илина Йосифова

І. РАЗНИ

Р-1. ОТНОСНО: Избор на председател и заместник-председател на Комисията по и атестирането и конкурсите при Съдийската колегия на Висшия съдебен съвет.

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

1.1. Избира за председател на Комисията по атестирането и конкурсите при Съдийската колегия на Висшия съдебен съвет г-жа Вероника Имова, съдия във Върховния касационен съд. 

1.2. Избира за заместник-председател на Комисията по атестирането и конкурсите при Съдийската колегия на Висшия съдебен съвет г-жа Юлия Ковачева, член на Висшия съдебен съвет. 

Р-2. ОТНОСНО: Обсъждане на атестационни процедури, открити по стария ред, както и на предстоящи атестации.

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

2.1. Неприключилите към 06.10.2016 г. процедури за периодично атестиране се разглеждат от Комисията по атестирането и конкурсите при Съдийската колегия на Висшия съдебен съвет, като дейностите по атестирането се продължават по предвидения до влизането в сила на този закон ред. 

2.2. Започнатите от Помощните атестационни комисии атестационни процедури се продължават и довършват от тях, след което Единният формуляр за атестиране се изпраща на Комисията по атестирането и конкурсите при Съдийската колегия на Висшия съдебен съвет, за разглеждане. 

2.3. Документите по процедурите за периодично атестиране, открити по стария ред, по които няма сформирани Помощни атестационни комисии, се изпращат на Комисията по атестирането и конкурсите при Съдийската колегия на Висшия съдебен съвет. 

2.4. Получените към 06.10.2016 г. Единни формуляри за атестиране, изготвени от Помощните атестационни комисии, ще бъдат докладвани от досегашния докладчик пред Комисията по атестирането и конкурсите при Съдийската колегия на Висшия съдебен съвет, а формулярите, които бъдат получени след тази дата, ще бъдат разпределени на тричленните състави, определени от членовете на комисията. Единните формуляри за атестиране на административни съдии следва да бъдат разпределяни на членовете на комисията, избрани от Пленума на ВАС. 

2.5. Единните формуляри за атестиране, по които има получена част ХІІ, подписана без възражение от атестирания магистрат, да бъдат приети от Комисията по атестирането и конкурсите при Съдийската колегия на Висшия съдебен съвет за сведение и внесени за разглеждане в Съдийската колегия за приемане на комплексна оценка от атестирането. 

Р-3. ОТНОСНО: Принципни въпроси относно атестирането на участниците в конкурсите за повишаване и преместване в окръжните съдилища.

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

3. Отлага разглеждането на т. Р-3 от настоящия дневен ред за заседанието на комисията, насрочено на 17.10.2016 г. 

Р-4. ОТНОСНО: Предстоящи избори на административни ръководители през месец октомври 2016 г. Искане от Христо Георчев Георчев за извънредно периодично атестиране във връзка с участие в избор на административен ръководител – председател на Районен съд, гр. Свиленград, насрочен на 25.10.2016 г. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

4.1. Приема за запознаване информацията за предстоящите избори на административни ръководители през м. октомври 2016 г. 

4.2. Предлага на Съдийската колегия на Висшия съдебен съвет да остави без уважение искането на Христо Георчев Георчев за извънредно атестиране. 

Мотиви:  Комисията счита, че не са налице условията на §206, ал. 1 от ЗСВ, който гласи, че съдия, прокурор или следовател, който е атестиран по досегашния ред и участва в конкурс за повишаване в длъжност или преместване или за избор на административен ръководител, подлежи на извънредно атестиране, ако в конкурса участва кандидат, атестиран по новия ред. Между кандидатите в избора за административен ръководител – председател на Районен съд, гр. Свиленград няма такъв, атестиран по новия ред. 
В допълнение, с решение на Съдийската колегия на ВСС по т. 12.1.6 от протокол №12/12.07.2016 г., на основание чл. 194а, ал. 1 от Закона за съдебната власт е обявена свободна длъжност за административен ръководител – председател на Районен съд, гр. Свиленград. Решението е обнародвано в „Държавен вестник”, бр.58/26.07.2016 г., т. е процедурата за избор на административен ръководител – председател на Районен съд, гр. Свиленград е започнала преди изменението на ЗСВ, в сила от 09.08.2016 г. Според чл. 169 от ЗСВ преди изменението от 09.08.2016 г., за административен ръководител, с изключение на председателя на Върховния касационен съд, председателя на Върховния административен съд и главния прокурор, се назначава съдия, прокурор или следовател с високи професионални и нравствени качества и с положителна комплексна оценка "много добра" или "добра" от последното периодично атестиране. Видно от списъка, публикуван на страницата на ВСС в интернет, съдия Георчев е сред допуснатите кандидати в избора на административен ръководител – председател на Районен съд, гр. Свиленград, предвид наличието на цитираните по-горе предпоставки. Към настоящия момент изборът е на етап провеждане на събеседване, насрочено за 25.10.2016 г.

4.3. ВНАСЯ предложението в заседанието на Съдийската колегия на Висшия съдебен съвет, насрочено на 18.10.2016 г., за разглеждане и произнасяне. 

Р-5. ОТНОСНО: Проект на становище на КАК - СК по чл. 169, ал. 1 от ЗСВ във връзка с чл. 12 от Правилата за избор на административни ръководители в органите на съдебната власт за притежаваните професионални качества на Магдалена Атанасова Жбантова - Стефанова - съдия в Районен съд гр. Гоце Делчев във връзка с открита процедура за избор на административен ръководител – председател на Районен съд, гр. Гоце Делчев, която ще се проведе на 08.11.2016 г. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

5.1. ПРИЕМА становището за притежаваните професионални качества на Магдалена Атанасова Жбантова - Стефанова - съдия в Районен съд, гр. Гоце Делчев.  

5.2. ИЗПРАЩА, на основание чл. 12, ал. 2 от Правилата за избор на административни ръководители в органите на съдебната власт, становището по т. 5.1. на Магдалена Атанасова Жбантова - Стефанова - съдия в Районен съд, гр. Гоце Делчев, за запознаване. 

5.3. ПРЕДОСТАВЯ становището по т. 5.1. на Съдийската колегия на Висшия съдебен съвет на основание чл. 12, ал. 1 от Правилата за избор на административни ръководители в органите на съдебната власт, ведно с цялата документация във връзка с избора на административен ръководител - председател на Районен съд, гр. Гоце Делчев. 

5.4. ВНАСЯ предложението за провеждане на избор в заседанието на Съдийската колегия на Висшия съдебен съвет, насрочено за 08.11.2016 г. 

5.5. УКАЗВА на административния ръководител – председател на Районен съд, гр. Гоце Делчев, че следва да организира провеждането на общо събрание на съдиите в съда съобразно изискванията на чл. 194а, ал. 7, изр. 1 от ЗСВ, като предостави протокола от изслушването не по-късно от 7 дни преди датата на събеседването – 08.11.2016 г. 

ПРЕДСЕДАТЕЛ НА КОМИСИЯТА ПО 
АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ 

ВЕРОНИКА ИМОВА (п)